
ایک دن یہ کائنات فنا ہوجائے گی - لیکن کب؟ کیسے؟ اور کیا کائنات اس کے بعد ہمیشہ کے لیے ختم ہوجائے گی؟ ہم یہ سب کچھ 
کیسے جان سکتے ہیں؟ 


پہلی بات تو یہ ہے کہ کائنات نہ صرف پھیل رہی ہے بلکہ اس کے پھیلاؤ کی رفتار میں اضافہ ہورہا ہے - اس اضافے کی وجہ 
تاریک توانائی یا ڈارک انرجی ہے - تاریک توانائی وہ پراسرار توانائی ہے جو کائنات میں ہر جگہ موجود ہے -- 1998 سے 
پہلے سائنس دانوں کا خیال تھا کہ کائنات اس اوپر کی طرف اچھالی گئی گیند کی طرح ہے جسے آخر کار زمین پر واپس آنا ہوتا 
ہے - لیکن اب ہم یہ جانتے ہیں کہ ایسا نہیں ہے - کائنات کے پھیلاؤ کی رفتار بڑھ رہی ہے - یہ ایسا ہی ہے جیسے آپ ایک 
گیند اچھالیں اور وہ نہ صرف اوپر جاتی چلی جائے بلکہ اس کے اوپر جانے کی رفتار بڑھنے لگے - کائنات کے پھیلاؤ کے لیے 
توانائی کہاں سے آ رہی ہے؟ فی الحال ہمیں یہ معلوم نہیں ہے - اسی وجہ سے اس توانائی کا نام تاریک توانائی رکھا گیا ہے ۔- 
اس توانائی کے بارے میں سب سے پہلے آئن سٹائن نے تفکر کیا لیکن پھر یہ نتیجہ نکالا کہ کائنات جامد ہے اس لیے اسے یہ 
سوچ غیر دانشمندانہ لگی - لیکن اب ماہرینِ فلکیات نے یہ دریافت کیا ہے کہ یہ توانائی حقیقت میں موجود ہے - لیکن مسئلہ یہ 
ہے کہ اگرچہ ہمارے پاس کائنات کے پھیلاؤ کی رفتار بڑھنے کے شواہد موجود ہیں لیکن ہمیں یہ علم نہیں ہے کہ اس توانائی کی 
حقیقت کیا ہے جو اس پھیلاؤ میں تیزی کا باعث ہے - اس بارے میں کئی مختلف مفروضات ہیں جن کی پیش گوئیاں مختلف ہیں 
اور یہ کائنات کے انجام کے تین مختلف ممکنہ مناظر کی پیش گوئی کرتی ہیں 


پہلا امکان یہ ہے کہ کائنات کے پھیلاؤ کی رفتار اتنی تیز ہوجائے گی کہ کائنات کے چیتھڑے اڑ جائیں گے - اسے ما٣‏ عاط کہا 
جاتا ہے - کائنات کے آغاز سے ہی کائنات میں پھیلاؤ جاری ہے - مختلف کہکشاؤں کے درمیان وسیع سپیس موجود ہے جو 
مسلسل پھیل رہی ہے اور تقریباً تمام کہکشائیں ایک دوسرے سے دور جارہی ہیں - اگرچہ کہکشاؤں کے اندر کی سپیس بھی پھیل 
رہی ہے لیکن کہکشاں کے اندر کششِ ثقل اس پھیلاؤ کی قوت سے کہیں زیادہ ہے چنانچہ کہکشاؤں کی جسامت سپیس کے پھیلاؤ 
کے باوجود نہیں بڑھتی - ما عاط میں کائنات کے پھیلاؤ کی رفتار مسلسل بڑھتی رہے گی حتیٰ کہ کہکشاؤں کی کشش ثقل بھی 
اس رفتار کو نہیں روک پائے گی - اس کا نتیجہ یہ ہوگا کہ کہکشائیں اتنی پھیل جائیں گی اور اس میں موجود ستارے ایک 
دوسرے سے اتنے زیادہ فاصلے پر چلے جائیں گے کہ ان کی آپس کی کشش بہت کم رہ جائے گی اور کہکشاؤں کے تمام ستارے 
ادھر ادھر بکھر جائیں گے - تاہم ستاروں کے گرد گردش کرنے والے سیارے ستاروں کے ساتھ ہی رہیں گے - اس کے اربوں 
سال بعد سیارے بھی ستاروں سے دور ہوتے جائیں گے اور بالاخر ستارے اور سیارے بھی پھٹ کر خلا میں بکھر جائیں گے 
کیونکہ ستاروں کی کشش تقل سپیس کے پھیلاؤ کو نہیں روک سکے گی - آخر میں ہر جگہ سپیس روشنی کی رفتار سے زیادہ 


0 ستاروں اور سیاروں کے ایٹم خلا میں بکھر جائیں گے لیکن ایٹم اپنا وجود برقرار رکھیں گے - البتہ چونکہ سپیس روشنی 
کی رفتار سے زیادہ تیزی سے پھیل رہی ہوگی اس لیے کوئی ایٹم کسی دوسرے ایٹم سے تعامل نہیں کرپائے گا - یہ ایٹم مستقل 
طور پر تنہا رہیں گے اور کبھی بھی کسی دوسرے ایٹم کے پاس نہیں آ پائیں گے - اس سے زیادہ مایوس کن تنہائی کا تصور بھی 
ناممکن ہے - امید ہے آئندہ آپ کو اپنی تنہائی اتنی مایوس کن نہیں محسوس ہوگی 


دوسرا امکان یہ ہے کہ کائنات میں حرارتی موت ہوگی جسے بڑا انجماد یا ج٥٥٢‏ عاط کہا جاتا ہے - ما٣‏ عاط اور ۲۲٥٥٢‏ واتا 
میں فرق یہ ہے کہ حرارتی موت میں جیسے جیسے کائنات کے پھیلاؤ کی رفتار بڑھے گی ویسے ویسے مادہ آہستہ آہستہ فوٹانز 
میں تبدیل ہوتا جائے گا - یہ کیسے ممکن ہوگا؟ اس کے لیے ہمیں انٹروپی کے تصور کو سمجھنا ہوگا - کائنات میں وقت کے 
ساتھ ہر سسٹم کی انٹروپی بڑھ رہی ہے - جب ہم کوئی گرم مشروب مثلا 16| بناتے ہیں تو شروع میں اس کے مختلف حصوں 
کا درجہ حرارت مختلف ہوتا ہے لیکن آہستہ آہستہ یہ تمام حصے ٹھنڈے ہونے لگتے ہیں اور کچھ دیر کے بعد تمام مشروب کا 


درجہ حرارت ایک سا ہوجاتا ہے - یہی اصول پوری کائنات پر بھی لاگو ہوتا ہے - جیسے جیسے کائنات پھیلتی ہے مادہ بھی فنا 
ہوتا رہتا ہے اور فوٹانز کی شکل میں پھیلنے لگتا ہے - اب سے کھربوں سالوں بعد کائنات کی تمام ہائیڈروجن ستاروں کے 
ذریعے بھاری عناصر میں تبدیل ہوچکی ہوگی - اس وقت تمام ستارے ختم ہو چکے ہوں گے اور کائنات میں اندھیرا ہی اندھیرا 
ہوگا ‏ بلیک ہولز بھی آہستہ آہستہ کھربوں سالوں میں اپنا مادہ ہاکنگ شعاعوں کی شکل میں کھو دیں گے - اس کے بعد کائنات 
میں صرف فوٹانز ہی رہ جائیں گے چنانچہ کائنات میں ہر قسم کی سرگرمی ناپید ہوجائے گی - اس وقت کائنات کی انٹروپی انتہا 
پر ہوگی اور کائنات ہمیشہ ہمیشہ کے لیے مر جائے گی - اس صورت میں اصولاً یہ ممکن ہوگا کہ کوانٹم فلکچویشنز کی وجہ 
سے کسی جگہ پر کائنات کی انٹروپی خود بخود کم ہوجائے - اس عمل کو چ٥| 003٥٢۷۲۱ ٤٥٥‏ کہا جاتا ہے - اس عمل کے 


5 تیسرا امکان ٦٥٣٢ء‏ عاط اور ٥٥٥٥ا‏ عاط کہلاتا ہے - اگر کائنات میں تاریک توانائی کی کثافت ایک مخصوص مقدار 
سے کم ہوئی یا وقت کے ساتھ ساتھ اس کی مقدار کم ہونے لگی تو اس بات کا امکان ہے کہ کائنات میں کچھ مدت کے بعد کشش 
ثقل پھر سے غالب آ جائے - اس صورت میں چند کھرب سال کے پھیلاؤ کے بعد پھیلاؤ کی شرح کم ہونے لگے گی کہ اور آخر 
کار پھیلاؤ کی شرح صفر ہوجائے گی - اس کے بعد کائنات سکڑنا شروع ہوجائے گی - کہکشائیں ایک دوسرے کی طرف 
بڑھنے لگیں گی اور کائنات کا حجم کم ہونے لگے گا - چونکہ کم حجم کی کائنات میں حرارت کی کل تعداد پہلے جتنی ہی رہے 
گی لہذا ظاہر ہے کہ کائنات کا اوسط درجہ حرارت بڑھنے لگے گا - بگ کرنچ سے ایک لاکھ سال پہلے کائنات کا اوسط درجہ 
حرارت ستاروں کی سطح کے درجہ حرارت سے بھی زیادہ ہوجائے گا یعنی ستاروں کے باہر کا درجہِ حرارت ستاروں کے 
اندرونی درجہ حرارت سے بھی بڑھ جائے گا ۔۔- بگ کرنچ سے چند منٹ قبل ایٹم پھٹنا شروع ہوجائیں گے اور جگہ جگہ دیو ہیکل 
بلیک ہولز بن جائیں گے - یہ تمام بلیک ہولز آپس میں ضم ہو جائیں گے اور ایک عظیم الجثہ بلیک ہول بن جائے گا جس میں 
کائنات کا تمام مادہ موجود ہوگا - یہ بلیک ہول اتنا ضخیم ہوگا کہ اس کی کشش تقل سے بگ کرنچ واقع ہوگا یعنی سپیس خود بھی 
معدوم ہوجائے گی 


بگ باؤنس کی صورت میں اس کے بعد دوبارہ ایک بگ بینگ ہوگا اور کائنات کا پھیلاؤ دوبارہ شروع ہوجائے گا - اس 
مفروضے کے مطابق ایسا اب سے پہلے بہت دفعہ ہوچکاہے اور مستقبل میں بھی یہ عمل جاری رہے گا اور کائنات کچھ کھرب 
سالوں کے بعد سکڑنے اور دوبارہ پھیلنے کے اس عمل سے گذرتی ہے ۔- 


ان تین مفروضوں میں سے کس کا امکان سب سے زیادہ ہے؟ اس وقت اس بات کے آثار زیادہ ہیں کہ کائنات میں حرارتی موت 
ہوگی ۔۔۔ لیکن کچھ ماہرین اس بات سے اتفاق نہیں کرتے - ان کے مطابق کائنات کی موت ہمیشہ کی موت نہیں ہوگی اور کائنات 
دوبارہ جنم لے گی اور یہ عمل بار بار دہرایا جائے گا - لیکن ہمیں فی الحال کائنات کا اتنا علم نہیں ہے کہ اس کے انجام کے 
بارے میں کوئی حتمی فیصلہ صادر کیا جاسکے 


مزید وڈیوز دیکھنے کے لیے وزٹ کیجیے سائنس کی دنیا ۔ کام sciencekidunya.com‏ 

